
Skladno z drugim odstavkom 10. člena Uredbe o posredovanju in ponovni uporabi informacij javnega značaja (Uradni list RS, št. 24/16 in 146/22) objavljamo javno dostopne informacije v zvezi s postopkom Javnega razpisa za vzpostavitev podpornega okolja za opolnomočenje oseb na področju kulture preko usposabljanj in prenosa strokovnih kompetenc v rezidenčnih centrih in gostovalnih mrežah (JR ESS KUF 2025–2029) in sicer: podatek o članih komisije za izvedbo postopka javnega razpisa ter podatek o prejemnikih in višini prejetih sredstev.

Ministrstvo za kulturo je v Uradnem listu št. 80/2025 dne 17. 10. 2025 objavilo Javni razpis za vzpostavitev podpornega okolja za opolnomočenje oseb na področju kulture preko usposabljanj in prenosa strokovnih kompetenc v rezidenčnih centrih in gostovalnih mrežah (v nadaljnjem besedilu: javni razpis).

Namen javnega razpisa je izboljšanje zaposlitvenih možnosti v kulturnem sektorju z izvedbo usposabljanj in prenosom strokovnih kompetenc v gostovalnih mrežah in rezidenčnih centrih.

Postopek javnega razpisa je vodila komisija za izvedbo postopka javnega razpisa, ki jo je s sklepoma št. 5440-24/2025-3340-2 z dne 13. 8. 2025 in št. 5440-24/2025-3340-72 z dne 19. 1. 2026 imenovala ministrica za kulturo, in sicer v naslednji sestavi:

	
	IME IN PRIIMEK

	predsednik komisije
	Anže Zorman

	članica komisije
	Katja Ceglar

	članica komisije
	Irena Lačen Benedičič

	članica komisije
	Danaja Grešak (do 19. 1. 2026)

	član komisije
	Mihael Kelemina

	član komisije
	dr. Sašo Gazdić (od 19. 1. 2026)



V okviru javnega razpisa bodo operacije sofinancirane s strani Evropske unije, in sicer iz Evropskega socialnega sklada plus (v nadaljnjem besedilu: ESS+) in Republike Slovenije. Javni razpis se izvaja v okviru Programa za izvajanje Evropske kohezijske politike v obdobju 2021–2027, v okviru cilja politike 4: »Bolj socialna in vključujoča Evropa za izvajanje evropskega stebra socialnih pravic«, prednostne naloge 6 »Znanja in spretnosti ter odzivni trg dela« in specifičnega cilja 4.1 »Izboljšanje dostopa do zaposlitve in aktivacijski ukrepi za vse iskalce zaposlitve, zlasti mlade, predvsem v okviru izvajanja jamstva za mlade, dolgotrajno brezposelne in prikrajšane skupine na trgu dela, in neaktivne osebe, kot tudi s spodbujanjem samozaposlovanja in socialnega gospodarstva«.


SEZNAM PREJEMNIKOV SREDSTEV TER VIŠINA PREJETIH SREDSTEV

SKLOP A

Skladno z določili javnega razpisa so bile na SKLOPU A za sofinanciranje izbrane naslednje operacije:

	Naziv prejemnika sredstev
	Naziv konkretne operacije, ki se izbere v sofinanciranje 
	Občina prejemnika sredstev
	Kohezijska regija prejemnika sredstev
	Višina dodeljenih sredstev

	
	
	
	
	

	Lutkovno gledališče Maribor
	Mreža za sodobni ples
	Maribor
	KRVS
	1.328.970,59 €

	Kulturno-umetniško društvo Moment
	Odrska mreža
	Maribor
	KRVS
	1.328.970,59 €

	Center urbane kulture Kino Šiška
	Urbana kultura kot generator družbene vključenosti
	Ljubljana
	KRZS
	1.328.970,59 €




SKLOP B

Skladno z določili javnega razpisa so bile na SKLOPU B za sofinanciranje izbrane naslednje operacije:

	Naziv prejemnika sredstev
	Naziv konkretne operacije, ki se izbere v sofinanciranje 
	Občina prejemnika sredstev
	Kohezijska regija prejemnika sredstev
	Višina dodeljenih sredstev

	
	
	
	
	

	Zavod za podporo civilnodružbenih iniciativ in multikulturno sodelovanje Pekarna Magdalenske mreže Maribor
	SobaZaSkupnost: prenos skupnostnih praks in znanj v umetnosti, skrbstvu in izobraževanju
	Maribor
	KRVS
	180.000,00 €

	Znanstveno-raziskovalno združenje za umetnost, kulturne in izobraževalne programe in tehnologijo EPEKA, socialno podjetje
	Rezidenčni center EPEKA
	Maribor
	KRVS
	180.000,00 €

	Zavod za kulturne prireditve in turizem CELEIA Celje
	Srečevanja ... v besedi, gibu, zvoku, podobi, svetlobi, plesu, s telesom, z masko, lutko
	Celje
	KRVS
	180.000,00 €

	Z.o.p. - zavod za oblikovanje prostora
	Rezidence za sonaravno arhitekturo: prenos znanja o gradnji z zemljo, krožnosti in trajnostnih praksah skozi usposabljanja in javne predstavitve
	Ljubljana
	KRZS
	180.000,00 €

	Kulturno umetniško društvo Mreža
	Rezidenca znanja – Kompetence za trajnostno delo v kulturi
	Ljubljana
	KRZS
	180.000,00 €

	Zavod za mladino, kulturo in turizem Koper
	Kubed+ : nadgradnja rezidenčnega programa (2026–2029)
	Koper
	KRZS
	180.000,00 €

	Kulturno društvo raum AU
	Rezidenca Arte Utile (AU)
	Slovenj Gradec
	KRVS
	180.000,00 €

	Galerija Božidar Jakac - Muzej moderne in sodobne umetnosti
	Rezidenčni program GBJ: Med naravo in kulturo
	Kostanjevica na Krki
	KRVS
	180.000,00 €

	Društvo Studio za raziskavo umetnosti igre - Društvo za umetniško raziskavo, kreacijo, rezidenco in edukacijo
	Prakse skrbi: Umetnost, narava in skupnost
	Krušče
	KRVS
	180.000,00 €

	Pokrajinski muzej Celje
	AIR Celeia
	Celje
	KRVS
	180.000,00 €

	Založba Goga, zavod za založniško in umetniško dejavnost
	Rezidenca Goga – program rezidenc in umetniških usposabljanj
	Novo Mesto
	KRVS
	180.000,00 €

	Mladinski kulturni center Maribor
	Serija umetniških rezidenc: Umetna inteligenca v službi umetnosti?
	Maribor
	KRVS
	180.000,00 €

	Mednarodni grafični likovni center
	Akademija MGLC
	Ljubljana
	KRZS
	180.000,00 €

	En-Knap zavod za organizacijo in izvedbo kulturnih prireditev Ljubljana
	Slovenski rezidenčni center za sodobni ples
	Ljubljana
	KRZS
	180.000,00 €

	Javni zavod za kulturo, šport, mladino in turizem KRC Hrastnik
	Sovretov kabinet- rezidenčni program za razvoj sodobnih kulturnih praks v zasavju: prehodi-umetnost, delo in skupnost v postindustrijski regiji
	Hrastnik
	KRVS
	180.000,00 €

